Ashura: An jibge 'yan sanda domin hana 'yan shi'a tattaki a jihar Kano ▷ Legit.ng
Ashura: An jibge 'yan sanda domin hana 'yan shi'a tattaki a jihar Kano
10 months ago 4951 views by Ishaq Isma'il
A yau 10 ga watan farko a shekarar Musulunci, ana sa ran mabiya kungiyar IMN wadda aka fi sani da shi'a a Najeriya, za su gudanar da tattaki na tunawa da kuma nuna juyayin mutuwar Imam Hussaini ibn Ali, wanda aka kashe a yayin yakin Karbala shekaru fiye da dubu daya da suka gabata.
A wani rahoton da jaridar mu ta Legit.ng a kalato daga shafin Sahara Reporters, mun samu cewa a na yi mummunar arangama tsakanin jami'an tsaro da mabiyar akidar shi'a a jihar Kaduna, inda rayuka suka salwanta gami da jikkatar mutane da dama.
KARANTA KUMA: Ambaliyar ruwa ta hallaka yara 4 a garin Abuja
A na iya tuna cewa, a baya-bayan nan sufeto janar na 'yan sanda Muhammad Adamu, ya bayar da umarnin haramta duk wasu al'amura na kungiyar shi'a a Najeriya, lamarin da ya ce kungiyar haramtacciyar kuma ba za ta karbu ba a kasar.
A na ta bangaren, kungiyar shi'a cikin wata sanarwa da ta fito daga bakin kakakin ta, Ibrahim Musa, ta ce babu gudu babu ja da baya akan gudanar da tattakin ta kamar yadda ta saba a kowace shekara, inda take cewa ba za a hana ta addini ba domin kuwa kundin tsarin mulkin kasa ya ba ta izini.
Hausa NewsJihar Kano Latest NewsMalam Ibrahim El Zakzaky Latest NewsLabarai Daga Jaridu Latest NewsShugaban Yan Shi'a Zakzaky
Daukar ma’aikata 10,000: Hukumar yan sanda ta nemi ayi watsi da jerin sunayen da NPF ta fitar